PRIENŲ RAJONO SAVIVALDYBĖS administracijos

statybos ir ekonominės plėtros skyrius

Biudžetinė įstaiga, Laisvės a. 12, LT-59126 Prienai,

tel. (8 319) 61 120, el. p. statyba@prienai.lt.

Duomenys kaupiami ir saugomi Juridinių asmenų registre, kodas 288742590

________________________________________________________________________________________________

Prienų rajono savivaldybės tarybai

SPRENDIMO „DĖL PRIENŲ RAJONO SAVIVALDYBĖS TARYBOS 2021 M. BALANDŽIO 29 D. SPRENDIMO NR. T3-115 ,,DĖL PRIENŲ RAJONO SAVIVALDYBĖS TURTO VALDYMO, NAUDOJIMO IR DISPONAVIMO JUO TVARKOS APRAŠO PATVIRTINIMO“ PAKEITIMO“ PROJEKTO Aiškinamasis Raštas

Sprendimo projekto tikslai ir uždaviniai:

Pakeisti Prienų rajono savivaldybės tarybos 2021 m. balandžio 29 d. sprendimu Nr. T3-115 patvirtintą Prienų rajono savivaldybės turto valdymo, naudojimo ir disponavimo juo tvarkos aprašą.

Siūlomos teisinio reguliavimo nuostatos:

Sprendimo projektas parengtas vadovaujantis Lietuvos Respublikos vietos savivaldos įstatymo 63 straipsnio 1 dalimi, kurioje nustatyta savivaldybių turto sandara ir įsigijimo būdai; šio turto valdymo, naudojimo ir disponavimo juo tvarka nustatyta Konstitucijoje, įstatymuose, Vyriausybės nutarimuose ir savivaldybių tarybų sprendimuose.

Laukiami rezultatai:

Prienų rajono savivaldybės turto valdymo, naudojimo ir disponavimo juo tvarkos aprašas keičiamas atsižvelgus į naujai patvirtintus Prienų rajono savivaldybės nekilnojamųjų daiktų pardavimo viešo aukciono būdu tvarkos aprašą (Prienų rajono savivaldybės administracijos direktoriaus 2023 m. rugsėjo 8 d. įsakymas Nr. A3-656); Aukcionų komisijos darbo reglamentą (Prienų rajono savivaldybės administracijos direktoriaus 2023-09-14 įsakymas Nr. A3-667), Pripažinto nereikalingu arba netinkamu (negalimu) naudoti nematerialiojo ir ilgalaikio bei trumpalaikio materialiojo turto nurašymo komisijos nuostatus (Prienų rajono savivaldybės administracijos direktoriaus 2023-09-07 įsakymas Nr. A3-655); taip pat į Prienų rajono savivaldybės kontrolės ir audito tarnybos 2023-07-14 audito išvados Nr. AA-(3.2.)-1-I rekomendacijas.

Lėšų poreikis ir šaltiniai:

Nėra.

Kiti sprendimui priimti reikalingi pagrindimai, skaičiavimai ar paaiškinimai.

Nėra.

Lyginamasis variantas:

Prienų rajono savivaldybės turto valdymo, naudojimo ir disponavimo juo tvarkos aprašo lyginamasis variantas:

,,15. Patikėjimo teisė į perduodamą savivaldybės turtą atsiranda nuo turto perdavimo patikėjimo teisės subjektui (patikėtiniui) ir turto perdavimo–priėmimo akto (forma patvirtinta savivaldybės administracijos direktoriaus) įsakymu) pasirašymo.

<...>

30. Sprendimą dėl savivaldybės nekilnojamojo turto, nematerialiojo, ilgalaikio ir trumpalaikio materialiojo turto perdavimo pagal panaudos sutartį šio Aprašo 26 punkte nurodytiems subjektams laikinai neatlygintinai valdyti ir naudoti priima:

30.1. savivaldybės taryba – kai turtas perduodamas Aprašo 26.2 papunktyje nurodytiems subjektams, išskyrus viešosioms įstaigoms, kurių steigėja yra savivaldybė, ir Aprašo 26.3–26.6 bei 26.8 papunkčiuose nurodytiems subjektams;

30.2. savivaldybės meras – kai turtas perduodamas Aprašo 26.1 ir 26.7 papunkčiuose nurodytiems subjektams bei viešosioms įstaigoms, kurių steigėja yra savivaldybė.

<...>

32. Kai rengiamas savivaldybės tarybos sprendimas arba savivaldybės mero potvarkis, jame nurodoma:

<...>

51. Sprendimą dėl savivaldybės turto viešo nuomos konkurso būdu ir ne konkurso būdu priima savivaldybės taryba, išskyrus šios tvarkos Aprašo 53.1 papunkčio pirmoje dalyje nustatytą atvejį, kai priimamas sprendimas dėl turo nuomos ne konkurso būdu, 51 punkte nustatytus atvejus, kai sprendimą dėl turto nuomos viešo nuomos konkurso būdu priima turto valdytojas Aprašo 52 punkte ir 53.2 papunktyje nustatytus atvejus.

<...>

53. Savivaldybės ilgalaikis materialusis turtas išnuomojamas viešo nuomos konkurso būdu, išskyrus šiuos savivaldybės ilgalaikio materialiojo turto nuomos atvejus, kai toks turtas gali būti išnuomotas be konkurso:

53.1. savivaldybės tarybos sprendimu:

53.1.1. kai bent 3 kartus neįvyksta savivaldybės ilgalaikio materialiojo turto nuomos viešas konkursas;

53.1.2. bendrosios nuosavybės teise valdomo savivaldybės nekilnojamojo turto bendraturčiams arba kai išnuomojamas savivaldybės nekilnojamasis turtas yra greta šio turto nuomininkams priklausančių ir (arba) jų naudojamų statinių;

53.1.3. pelno nesiekiantiems subjektams, kurių pagrindinis veiklos tikslas atitinka bent vieną iš šio Aprašo 27 punkte nustatytų tikslų, arba regionų plėtros taryboms;

53.1.4. subjektams Lietuvos Respublikos įstatymų numatytais atvejais;

53.2. savivaldybės mero potvarkiu:

53.2.1. jeigu savivaldybės ilgalaikis materialusis turtas išnuomojamas neatidėliotinam darbui atlikti (avarijoms, stichinėms nelaimėms likviduoti ir panašiai);

53.2.2. trumpalaikiam renginiui (parodoms, sporto varžyboms, pasitarimams, seminarams, šventėms, kultūros renginiams, valstybinių institucijų funkcijoms vykdyti bei jų mokymams ir pratyboms organizuoti), kurio trukmė yra ne ilgesnė kaip 30 kalendorinių dienų, organizuoti;

53.2.3. kai perkamos paslaugos, kurioms teikti bus naudojamas savivaldybės ilgalaikis ir trumpalaikis materialusis turtas, ir šis turtas išnuomojamas Lietuvos Respublikos viešųjų pirkimų įstatymo nustatyta tvarka vykdomo viešojo paslaugų pirkimo metu.

<...>

531. Kai išnuomojamas savivaldybės turtas 53.2.1 ir 53.2.2 papunkčiuose nurodytiems renginiams organizuoti, pasirašoma Savivaldybės turto trumpalaikė nuomos sutartis (13 priedas).

<...>

55. Savivaldybės ilgalaikio materialiojo turto nuomos sutartį (7 priedas) ir Savivaldybės ilgalaikio materialiojo turto perdavimo–priėmimo aktą (8 priedas) pasirašo turto valdytojas, valdantis savivaldybės turtą patikėjimo teise, jei savivaldybės tarybos sprendime nenustatyta kitaip. Savivaldybei priklausančio išnuomoto ilgalaikio materialiojo turto nuomos sutartys pratęsiamos tomis pačiomis sąlygomis savivaldybės administracijos direktoriaus įsakymu (termino pratęsimas). Jei nuomos sąlygos keičiamos, sprendimą priima savivaldybės taryba. Papildomą susitarimą dėl sutarties pratęsimo pasirašo turto valdytojas, valdantis savivaldybės turtą patikėjimo teise, jei savivaldybės tarybos sprendime ir savivaldybės administracijos direktoriaus įsakyme nenustatyta kitaip.

<...>

„711. Atsižvelgiant į VĮ Registrų centro Nekilnojamojo turto kadastro ir registro duomenų bazės duomenis:

711.1. į savivaldybės buhalterinę apskaitą įtraukiamas nekilnojamasis turtas ar kiti nekilnojamieji daiktai, nuosavybės teise priklausantys Prienų rajono savivaldybei (pradinė turto kaina – VĮ Registrų centro Nekilnojamojo turto duomenų bazės išraše nurodyta vidutinė rinkos vertė);

711.2. iš savivaldybės buhalterinės apskaitos gali būti išbrauktas nekilnojamasis turtas ar kiti nekilnojamieji daiktai, nuosavybės teise priklausantys kitam juridiniam ar fiziniam asmeniui.

712. Prienų rajono savivaldybei nuosavybės teise priklausantis ir Prienų rajono savivaldybės administracijos patikėjimo teise valdomas nekilnojamasis turtas prižiūrimas pagal turto buvimo vietą seniūnijų seniūnų.

<...>

81. Viešame aukcione parduodamas į savivaldybės tarybos patvirtintą Viešame aukcione parduodamo savivaldybės nekilnojamojo turto ir kitų nekilnojamųjų daiktų sąrašą įtrauktas savivaldybės nekilnojamasis turtas ir kiti nekilnojamieji daiktai. Į Viešame aukcione parduodamo savivaldybės nekilnojamojo turto ir kitų nekilnojamųjų daiktų sąrašą įtraukiamas arba iš jo išbraukiamas nekilnojamasis turtas vadovaujantis savivaldybės administracijos direktoriaus patvirtinta tvarka.

<...>

„85. Už viešame aukcione parduotą nekilnojamąjį turtą ir jam priskirtą žemės sklypą bei kitus nekilnojamuosius daiktus turi būti sumokama iki nekilnojamojo turto ir jam priskirto žemės sklypo pirkimo-pardavimo sutarčių pasirašymo dienos per aukciono sąlygose nustatytą terminą.

<...>

1051. Nereikalingas arba netinkamas (negalimas) naudoti savivaldybės nematerialusis, ilgalaikis ir trumpalaikis materialusis turtas siūlomas nurašyti surašant Nereikalingo arba netinkamo (negalimo) naudoti nematerialiojo ir ilgalaikio materialiojo turto siūlymo nurašyti aktą (14 priedas) arba Nereikalingo arba netinkamo (negalimo) naudoti trumpalaikio materialiojo turto, sunaudotų degalų, tepalų, kuro ir ūkinių medžiagų, atsarginių dalių bei panaudotų griežtos atskaitomybės blankų siūlymo nurašyti aktą (15 priedas).

<...>

111.2.5. nereikalingas arba netinkamas (negalimas) naudoti nematerialusis ir ilgalaikis bei trumpalaikis materialusis turtas nurašomas surašant Pripažinto nereikalingu arba netinkamu (negalimu) naudoti nematerialiojo ir ilgalaikio materialiojo turto nurašymo ir likvidavimo aktą (16 priedas) arba Pripažinto nereikalingu arba netinkamu (negali) naudoti trumpalaikio turto nurašymo ir likvidavimo aktą (17 priedas), arba kitais atvejais Atsargų nurašymo aktą (18 priedas).“

<...>

113. Savivaldybės tarybos sprendime ar turto valdytojo įsakyme dėl savivaldybės ar valstybės turto nurašymo turi būti nurodytas asmuo, atsakingas už nurašomo turto išardymą ir likvidavimą (savivaldybės nekilnojamasis turtas – savivaldybės administracijos Statybos ir ekonominės plėtros skyriaus vedėjas; ilgalaikis nematerialusis, ilgalaikis materialusis ir trumpalaikis turtas – savivaldybės administracijos Bendrojo skyriaus vedėjas; seniūnijoms priskirtas turtas – seniūnijos seniūnas.“

Prienų rajono savivaldybės turto valdymo, naudojimo ir disponavimo juo tvarkos aprašo 10 priedo lyginamasis variantas pridedamas.

Skyriaus vedėjas	Tomas Žvirblys

Džiuljeta Čepeliauskienė, tel. (8 319) 61 173, el. p. dziuljeta.cepeliauskiene@prienai.lt